การเลือกตั้งทั่วไปในสหราชอาณาจักร พ.ศ. 2558

การเลือกตั้งทั่วไปในสหราชอาณาจักร พ.ศ. 2558 จัดเมื่อวันที่ 7 พฤษภาคม 2558 (โดยมีการออกเสียงลงคะแนนทางไปรษณีย์ตั้งแต่ปลายเดือนเมษายน) เพื่อเลือกตั้งรัฐสภาสหราชอาณาจักรที่ 56 ในการเลือกตั้งทั่วไปในสหราชอาณาจักร มีการออกเสียงลงคะแนนใน 650 เขตเลือกตั้งของสหราชอาณาจักรเพื่อเลือกตั้งสมาชิกรัฐสภาเข้าไปนั่งในสภาสามัญชนซึ่งเป็นสภาล่างของรัฐสภา หัวหน้าพรรคการเมืองหรือแนวร่วมพรรคการเมืองใหญ่สุดในสภาสามัญชนจะได้เป็นนายกรัฐมนตรี มีการเลือกตั้งท้องถิ่นในวันเดียวกันในประเทศอังกฤษส่วนใหญ่ ยกเว้นเขตมหานครลอนดอน

นายกรัฐมนตรีก่อนการเลือกตั้ง คือ เดวิด คาเมรอนแห่งพรรคอนุรักษนิยม ซึ่งปกครองนับแต่การเลือกตั้งปี 2553 ในรัฐบาลผสมกับพรรคเสรีประชาธิปไตย การหยั่งเสียงทำนายการแข่งขันคู่คี่เพื่อเป็นพรรคการเมืองใหญ่สุดระหว่างพรรคอนุรักษนิยมและพรรคแรงงานซึ่งมีเอ็ด มิลลิแบนด์ (Ed Miliband) เป็นหัวหน้าพรรค โดยนักหยั่งเสียงทั้งหมดทำนายอย่างมั่นใจว่าจะไม่มีพรรคการเมืองใดได้ครองเสียงข้างมากหรือเกิดสภาแขวน (hung parliament) แต่ผลการเลือกตั้งจบลงโดยพรรคอนุรักษนิยมได้สมาชิกสภาสามัญชนเพิ่มขึ้นและกลายเป็นพรรคการเมืองใหญ่สุดด้วยเสียงข้างมาก ทำให้คาเมรอนเป็นนายกรัฐมนตรีต่อโดยไม่ต้องอาศัยรัฐบาลผสม

พรรคชาติสกอตได้ที่นั่งอย่างสำคัญในสกอตแลนด์ โดยได้สมาชิกสภาเพิ่มขึ้นอีก 50 คน รวมเป็น 56 จาก 59 ที่นั่งในสกอตแลนด์  ทำให้พรรคฯ เป็นพรรคการเมืองใหญ่สุดอันดับสามในสภาสามัญชน พรรคเสรีประชาธิปไตยเสียที่นั่งกว่า 48 ที่นั่ง และทำให้สัดส่วนคะแนนเสียงของพรรคลดลงแตะระดับต่ำสุดนับแต่การเลือกตั้งทั่วไปเดือนกุมภาพันธ์ 2517

การรณรงค์หาเสียงทำให้พรรคเอกราชยูเคเป็นที่รู้จักมากขึ้น ซึ่งได้สัดส่วนคะแนนเสียงสูงสุดเป็นอันดับสาม (12.9%) แต่ได้สมาชิกสภาเพียงคนเดียว แม้มีคะแนนเสียงของประชาชนเพิ่มขึ้นสูงสุดในการเลือกตั้งครั้งนี้ คือ เพิ่มขึ้น 9.5% 

หลังการเลือกตั้ง เอ็ด มิลลิแบนด์ประกาศลาออกจากหัวหน้าพรรคแรงงาน"Ed Miliband resigns as Labour leader"- The Guardian และนิก เคล็กก์ลาออกจากตำแหน่งหัวหน้าพรรคเสรีประชาธิปไตย"Nick Clegg resigns as Lib Dem leader"- The Guardian นิเกล ฟาราจ ลาออกจากตำแหน่งหัวหน้าพรรคเอกราชยูเคหลังไม่สามารถชนะที่นั่งที่แทเน็ตเซาท์ แต่ถูกพรรคปฏิเสธ

  ประวัติ 
ในการเลือกตั้งทั่วไปครั้งที่แล้ว ไม่มีพรรคการเมืองใดครองเสียงข้างมากในสภาสามัญชนเป็นครั้งแรกนับตั้งแต่การเลือกตั้งทั่วไปในเดือนกุมภาพันธ์ 2517  จึงเกิดรัฐบาลผสมครั้งแรกนับตั้งแต่สงครามโลกครั้งที่ 2 ระหว่างพรรคอนุรักษนิยมและพรรคเสรีประชาธิปไตย"David Cameron and Nick Clegg pledge 'united' coalition" - BBC 

 รูปแบบการเลือกตั้ง 
สภาสามัญชนใช้ระบบเขตเพียงอย่างเดียวทั้ง 650 ที่นั่ง ผู้ที่มีคะแนนเสียงสูงสุดจะได้รับเลือกตั้งโดยไม่จำเป็นต้องได้เสียงข้างมาก แม้ว่าข้อตกลงการร่วมรัฐบาลระหว่างพรรคอนุรักษนิยมและพรรคเสรีประชาธิปไตย กำหนดให้ทำประชามติเพื่อเปลี่ยนรูปแบบการเลือกตั้งเป็นแบบ Alternative Vote(Instant-runoff voting) (แบบหาผู้ชนะเสียงข้างมาก)ในปีพ.ศ. 2554"Full Text: Conservative-Lib Dem deal"- BBC แต่ผลการลงประชามติ ประชาชนปฏิเสธการเปลี่ยนรูปแบบการเลือกตั้งด้วยคะแนนเสียง 67.9% ต่อ 32.1%"Vote 2011: UK rejects alternative vote"- BBC

 การหยั่งเสียงความคิดเห็น 


 ผลการเลือกตั้ง 

ผลการเลือกตั้งทั้ง 650 เขตเป็นดังนี้"Election 2015 - BBC News

 ที่   พรรค  คะแนนเสียง  ที่นั่ง  เปลี่ยนแปลง(ที่นั่ง) 1     พรรคอนุรักษนิยม  11,334,920 (36.9%)   331รวมนายจอห์น เบอร์โคว ประธานสภาฯด้วย (50.9%)28 2  พรรคแรงงาน  9,344,328 (30.4%)  232 (35.7%)24 3  พรรคชาติสกอต  (Scottish National Party)  1,454,436 (4.7%)  56 (8.6%)50 4  พรรคเสรีประชาธิปไตย 2,415,888 (7.9%)   8 (1.2%) 	48 5  พรรคสหภาพประชาธิปไตย  (Democretic Unionist Party)  184,260 (0.6%)  8 (1.2%) 6 พรรคซินน์เฟน  (Sinn Fein)  176,232 (0.6%)  4(0.6%)1 7  พรรค Plaid Cymru  181,694 (0.6%)  3 (0.5%) 	 8  พรรคสังคมประชาธิปไตยและแรงงาน  99,809 (0.3%)   3 (0.5%) 	 9  พรรค Ulster Unionist  114,935 (0.4%)  2 (0.3%)2 10  พรรคเอกราชสหราชอาณาจักร  (UK Independence Party)  3,881,129 (12.9%)  1 (0.2%)1 11  พรรคกรีน  1,157,613 (3.8%)  1 (0.2%) 	 12  อื่น ๆ  346,436 (1.1%)  1 (0.2%)

 อ้างอิง 

หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2558